
ПРЕССЪОБЩЕНИЕ
20 април 2018 г.

БНБ пуска в обращение сребърна
възпоменателна монета на тема „Старият бряст в Сливен“

От 23 април 2018 г. Българската народна банка пуска в обращение сребърна възпоменателна монета „Старият бряст в Сливен“.
Цената на монетата е 78 (седемдесет и осем) лева.

Монетата ще се продава в Българската народна банка – на две каси на пл. „Княз Александър I“ № 1 и на четири каси в Касов център на БНБ на ул. „Михаил Тенев“ № 10, както и в офиси и клонове на Първа инвестиционна банка АД, Райфайзенбанк (България) АД и Тексим Банк АД.
В периода от 23 април до 25 април 2018 г., включително, всеки клиент (физическо или юридическо лице) ще може да закупи от Българската народна банка до 2 броя монети, след което възпоменателната монета „Старият бряст в Сливен“ ще се продава без ограничения.
[image: image1.wmf]